एनसीसी प्रभारी केपी नागरे बने लेफ्टिनेंट
शासकीय महाविद्यालय के एनसीसी प्रभारी केपी नागरे ने राष्ट्रीय केडेट कोर के अफसर प्रशिक्षण शिविर में तीन महीने तक विशेष प्रशिक्षण लिया। इसके बाद उन्हें लेफ्टिनेंट की उपाधि दी गई। कॉलेज के एनसीसी प्रभारी की इस उपलब्धि पर सोमवार को अखिल भारतीय विद्यार्थी परिषद ने कॉलेज में फूलमाला पहनाकर सम्मान किया। राहुल सोमवंशी ने बताया कॉलेज परिवार सहित समस्त अभाविप के कार्यकर्ताओं में हर्ष का माहौल है, क्योंकि नागरे पूर्व में छात्र जीवन में लंबे समय तक परिषद के सक्रिय कार्यकर्ता रहे हैं। इस दौरान प्राचार्य डाॅ. आरके पाटिल, डाॅ. जेके जैन, सुनीत काशिव, पंकज खैरनार, दीपक मालाकार, सागर तिवारी, राहुल चौहान, सूरज कौशल, सुरेंद्र राजपूत, दीपांशु राठौर, अभिषेक बामने, अभिषेक काशिव, धीरज गौर, उदय गौर सहित अन्य कार्यकर्ता मौजूद रहे।
npi_Deva hin_Deva